Denne artikkelen **trenger flere eller bedre referanser for verifikasjon**. Du kan forbedre denne artikkelen ved å legge inn referanser til gode kilder. Hvem som helst kan fjerne kildeløst materiale uten forvarsel, men den foretrukne tilnærmingen er i første omgang å markere de setningene/påstandene som trenger kildebelegg ved å tilføye *{{Trenger referanse|dato=2024-02}}* etter påstanden. *2013-12*

*Denne artikkelen handler om bandet Pearl Jam. For deres selvtitulerte album, se Pearl Jam (album).*

**Pearl Jam** er et grunge/alternativ rock-band fra Seattle i USA, som siden tidlig i 1990-åra har vært et av verdens mest populære rockeband.

Pearl Jam ble dannet i 1990 av de tidligere Green River, og Mother Love Bone-medlemmene Jeff Ament og Stone Gossard. Med seg fikk de vokalist Eddie Vedder og gitarist Mike McCready. I den første perioden fungerte Matt Cameron fra Soundgarden som trommeslager inntil bandet hadde fått tak i fast trommeslager. Pussig nok ble Cameron fast medlem av Pearl Jam noen år senere, etter at Soundgarden hadde blitt oppløst. Pearl Jams første faste trommeslager var imidlertid Dave Krusen.

Pearl Jam debuterte i 1991 med albumet *Ten*. Platen, som ble utgitt omtrent samtidig som Nirvanas *Nevermind* ble en enorm suksess, og satte sjangeren grunge på kartet, men Pearl Jams album *Ten* klarte seg bedre kommersielt enn Nirvanas *Nevermind*. Pearl Jams største hits fra dette albumet er «Alive» og «Jeremy», som begge fikk veldig mye spilletid på radio og MTV.

Sammenlignet med andre grunge-band som Nirvana, Soundgarden og Alice in Chains spiller Pearl Jam stort sett roligere og mer melodisk musikk. En av bandets største inspirasjonskilder er Neil Young, som bandet gav ut en plate sammen med i 1995 – noe som både introduserte Pearl Jam til eldre fans, og Neil Young for et yngre publikum.

Krusen forlot bandet i 1992, og ble erstattet av Dave Abbruzzese, som to år senere selv ble erstattet av Jack Irons. 

Pearl Jam fulgte opp *Ten* med albumet *Vs.* På dette albumet gikk gruppen til det uvanlige skrittet å ikke gi ut en eneste video. Videre førte en krangel med billettbyrået Ticketmaster til at bandet avlyste sin USA-turné i 1994. Angivelig skyldes dette at bandet mente Ticketmaster hadde for høye billettpriser.

I 1996 gav Pearl Jam ut sitt fjerde album *No Code* – et album som var mye smalere enn de tidligere utgivelsene. Bandet fortsatte å eksperimentere på sitt neste album *Yield*, men returnerte til det man kan kalle deres opprinnelige lydbilde på *Binaural* fra 2000. På dette tidspunktet hadde Irons forlatt gruppa av helsemessige årsaker, og blitt erstattet av Matt Cameron. Deres neste album var *Riot Act*, som blir sett som et veldig svakt album. I 2006 ga bandet ut sitt comeback-album, *Pearl Jam*, som var det første siden *No Code* som erobret 1.-plassen på Billboard 200. I 2009 ble albumet *Backspacer* utgitt, et album som virkelig satte Pearl Jam tilbake på kartet.

I 2017 ble Pearl Jam innlemmet i Rock and Roll Hall of Fame på første forsøk.

Historie
--------

Pearl Jam live i 2006
### Oppstarten 1984 - 1990

Stone Gossard og Jeff Ament jobbet i rekke av band før de ble med i Pearl Jam. Det første bandet de jobbet med var Green River sammen med Mark Arm og Steve Turner som er nå i Mudhoney. Når Green River slo opp i 1987 på grunn av deres forskjellige retninger og ideer begynte Stone og Jeff og jobbe sammen med Andrew Wood som på den tiden jobbet med bandet Malfunkshun. De startet bandet Mother Love Bone og begynte å spille inn demoer sammen. I 1990 ga bandet ut sitt debutalbum, *Apple*, som ble gitt ut fire månender etter at Andrew Wood døde av en overdose. 

Etter dette begynte Jeff og Stone og lete etter musikere til et nytt band. Etterhvert kom de i snakk med Chris Cornell, som på den tiden jobbet sammen med Soundgarden. Chris hadde vært romkompisen til Andrew før han døde, og han ville lage et band dedisert til hans minne. Dette bandet ble etter hvert kalt Temple of the Dog. Der møtte de Mike McCready, Eddie Vedder og Matt Cameron. Jeff og Stone begynte å jobbe sammen med Mike og Eddie på deres nye album. Matt ble bandets trommeslager etter at Soundgarden oppløstes. Etter en lang tid med arbeid ga bandet ut sitt debutalbum *Ten*.

Studioalbum
-----------

Mike McCready
### *Ten*

Utdypende artikkel: Ten

I 1991 ga Pearl Jam ut sitt mest kjente album, *Ten*. Albumet ble gitt ut samme år som Nirvanas *Nevermind* og Soundgardens *Badmotorfinger*. Dette året ble senere referert til som «the grunge explosion» fordi alle de største grungebandene ga ut noen av deres beste album det året. *Ten* ble en stor suksess, og var det albumet som startet Pearl Jams karrière. Albumet var på Billboard 200-listen i nesten 2 år, noe som er det lengste for et grunge-album. Det ble gitt ut fire singler; «Alive», «Even Flow», «Jeremy» og «Oceans», som alle solgte godt, men av disse ble «Jeremy» og «Alive» de mest populære. «Jeremy» ble nominert til en Grammy. Albumet har blitt sertifisert til 12x platina av The RIAA.

### *Vs.*

Eddie Vedder

Utdypende artikkel: Vs.

*Vs.* er det andre studioalbumet fra Pearl Jam. *Vs.* ble en stor suksess for bandet. Albumet kom på 1.-plass på Billboard 200 og holdt plassen i 5 hele uker. Det ble gitt ut fire singler fra albumet; «Go», «Daughter», «Animal» og «Dissident», som alle gjorde en bra figur kommersielt. Det som var overraskende var at det ikke hadde blitt lagd en eneste musikkvideo til singlene. Albumet har blitt sertifisert 7x platina av The RIAA.

### *Vitalogy*

Utdypende artikkel: Vitalogy

*Vitalogy* er Pearl Jam sitt tredje studioalbum og ble gitt ut i 1994. Sangen «Spin the Black Circle» vant en Grammy for «Best Hard Rock Performance» i 1996. Dette er den eneste Grammyen bandet har vunnet. Albumet ble en stor suksess, og ble Pearl Jam sitt siste store studioalbum til deres comeback-album *Pearl Jam* ble gitt ut i 2006. Det ble gitt tre singler fra albumet; «Spin the Black Circle», «Not for You» og «Immortality» som alle solgte bra. Det ble heller ikke lagd noen musikkvideoer til disse singlene. Albumet har blitt sertifisert til 5x platina av The RIAA.

### *No Code*

Utdypende artikkel: No Code

*No Code* er bandets fjerde studioalbum. Albumet ble det siste som kom på 1.-plass på Billboard 200 før *Pearl Jam*, og singlen «Who You Are» var bandets siste som kom på 1.-plass på «Modern Rock Tracks» helt til singelen «World Wide Suicide» greide det i 2006.

### *Yield*

Matt Cameron

Utdypende artikkel: Yield

*Yield* er det femte studioalbumet fra Pearl Jam. Etter at albumet ble gitt ut sluttet Jack Irons i bandet. *Yield* var det første Pearl Jam albumet siden *Ten* som ikke kom på 1.-plass på Billboard 200. Bandet lagde deres første musikkvideo siden 1992 til sangen «Do The Evolution». «Do The Evolution» og albumet *Yield* ble nominert til Grammy. Det ble gitt ut to singler fra albumet, «Given to Fly» og «Wishlist». «Given To Fly» kom på 1.-plass på «Mainstream Rock Tracks». *Yield* har blitt sertifisert til platina av The RIAA.

### *Binaural*

Utdypende artikkel: Binaural

Pearl Jam Live
*Binaural* er det sjette studioalbumet fra Pearl Jam. På dette tidspunkte hadde Matt Cameron fra Soundgarden blitt bandets nye trommeslager. Sangen «Grievance» ble nominert til en Grammy. Det ble gitt ut to singler; «Nothing As It Seems» og «Light Years». *Binaural* er et veldig eksperimentelt album og i mange av sangene er det like sjangertrekk med Art rock. Albumet er sertifisert til gull av The RIAA.

### *Riot Act*

Utdypende artikkel: Riot Act

*Riot Act* er det syvende studioalbumet til Pearl Jam, og ble gitt ut i 2002. Dette er det siste studioalbumet utgitt på Epic Records. Albumet er mer folk rock-inspirert og eksperimentelt enn de forrige Pearl Jam-albumene, men albumet gjorde det ikke bra kommersielt. Det ble gitt ut to singler; «I am mine» og «Save You».

### *Pearl Jam*

Utdypende artikkel: Pearl Jam (album)

*Pearl Jam* er det åttende studioalbumet til Pearl Jam og blir av mange[*hvem?*] sett på som platen som bragte bandet tilbake til et større publikum. Albumet er det første siden *No Code* som erobret 1.-plassen på Billboard 200. Albumet er mye tyngre enn de andre Pearl Jam-albumene. Albumet er det første som ble utgitt på plateselskapet J Records. Albumet har noen ganske politiske sanger som for eksempel «World Wide Suicide», som handler om Irak-krigen og deres synspunkter om krigen. Musikkstilen på dette albumet er en ny tilnærming til grunge. Det ble gitt ut to singler fra albumet; «World Wide Suicide» og «Life Wasted», singlen «World Wide Suicide» var den første singelen siden «Who You Are» som kom på 1.-plass på «Modern Rock Tracks». Etter at albumet ble gitt ut dro bandet på en lang turne.

### *Backspacer*

*Backspacer* er Pearl Jams niende studioalbum, og var det første albumet som gikk rett inn på førsteplass på Billboard på 13 år. Albumet ble produsert av Brendan O'Brien, et samarbeid som ikke har funnet sted siden innspillingen av *Yield*. *Backspacer* er i større grad i kontakt med det lydbildet bandet hadde på 1990-tallet enn hva albumet *Pearl Jam* er, og bandet opplevde en mye større kommersiell suksess med dette albumet.

Medlemmer
---------

**Nåværende medlemmer**

* Eddie Vedder (vokal)
* Stone Gossard (rytmegitar)
* Mike McCready (gitar)
* Jeff Ament (bass)
* Matt Cameron (trommer)

**Tidligere medlemmer**

* Dave Krusen (trommer, 1990–91)
* Dave Abbruzzese (trommer, 1992–94)
* Jack Irons (trommer, 1994–98)
* Matt Chamberlain (trommer, 1991)

Diskografi
----------

Utdypende artikkel: Pearl Jam diskografi

### Studioalbum

* *Ten* (1991)
* *Vs.* (1993)
* *Vitalogy* (1994)
* *No Code* (1996)
* *Yield* (1998)
* *Riot Act* (2002)
* *Pearl Jam* (2006)
* *Backspacer* (2009)
* *Lightning Bolt* (2013)
* *Gigaton* (2020)
* *Dark Matter* (2024)

Referanser
----------

1. ↑  .
2. ↑  Mat Snow (november 1993). «Pearl Jam: 'You, My Son, Are Weird!'» **(engelsk)**. *Q*. Besøkt 3. mai 2009. «Yet Seattle’s Pearl Jam have happened, big time, their debut LP outselling Nirvana’s Nevermind»

Eksterne lenker
---------------

* Offisielt nettsted Rediger på Wikidata

* (en) Pearl Jam – kategori av bilder, video eller lyd på Commons Rediger på Wikidata
* *theskyiscrape.com Fanside med mye informasjon*
* (en) Pearl Jam på Internet Movie Database Rediger på Wikidata
* (en) Pearl Jam på Apple Music Rediger på Wikidata

* (en) Pearl Jam på Discogs Rediger på Wikidata

* (en) Pearl Jam på MusicBrainz Rediger på Wikidata

* (en) Pearl Jam på SoundCloud Rediger på Wikidata

* (en) Pearl Jam på Spotify Rediger på Wikidata

* (en) Pearl Jam på Songkick Rediger på Wikidata

* (en) Pearl Jam på Last.fm Rediger på Wikidata

* (en) Pearl Jam på Genius — sangtekster Rediger på Wikidata

* (en) Pearl Jam på AllMusic Rediger på Wikidata
* Pearl Jam på Twitter Rediger på Wikidata

* Pearl Jam på Facebook Rediger på Wikidata

* Pearl Jam på Instagram Rediger på Wikidata

* Pearl Jam på YouTube Rediger på Wikidata

* Pearl Jam på YouTube Rediger på Wikidata

* Pearl Jam på Myspace Rediger på Wikidata

* Pearl Jam på Myspace Rediger på Wikidata

| * v
* d
* r
Pearl Jam |
| --- |
| 
* **Eddie Vedder**
* **Jeff Ament**
* **Stone Gossard**
* **Mike McCready**
* **Matt Cameron**

 |
| Studioalbum | 
* *Ten* (1991)
* *Vs.* (1993)
* *Vitalogy* (1994)
* *No Code* (1996)
* *Yield* (1998)
* *Binaural* (2000)
* *Riot Act* (2002)
* *Pearl Jam* (2006)
* *Backspacer* (2009)
* *Lightning Bolt* (2013)

 |
| Samlealbum | 
* *Lost Dogs* (2003)
* *Rearviewmirror: Greatest Hits 1991-2003* (2004)

 |
| Konsertalbum | 
* *Live on Two Legs* (1998)
* *Live at Benaroya Hall* (2004)
* *Live in NYC 12/31/92* (2006)
* *Live at Easy Street* (2006)
* *Live at the Gorge 05/06* (2007)
* *Live at Lollapalooza 2007* (2007)
* *Live on Ten Legs* (2011)

 |
| Singler | 
* «Alive»
* «Even Flow»
* «Jeremy»
* «Oceans»
* «Go»
* «Daughter»
* «Animal»
* «Dissident»
* «Spin the Black Circle»
* «Not for You»
* «Immortality»
* *Merkin Ball*
* «Who You Are»
* «Hail, Hail»
* «Off He Goes»
* «Given to Fly»
* «Wishlist»
* «Last Kiss»
* «Nothing As It Seems»
* «Light Years»
* «I Am Mine»
* «Save You»
* «Love Boat Captain»
* «Man of the Hour»
* «World Wide Suicide»
* «Life Wasted»
* «Love, Reign o'er Me»

 |
| Videografi | 
* *Single Video Theory* (1998)
* *Touring Band 2000* (2001)
* *Live at the Showbox* (2003)
* *Live at the Garden* (2003)
* *Immagine In Cornice* (2007)

 |
| Relatert | 
* Grunge
* Temple of the Dog
* Mother Love Bone
* Wellwater Conspiracy
* Green River
* Soundgarden
* Chris Cornell
* Hater

 |
| Kategori | 
* Grunge-band
* Grunge-musikere
* Grunge-sanger
* Mudhoney

 |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** ICCU **·** BBC Things **·** Munzinger **·** MusicBrainz **·** Discogs **·** AllMusic
 |